1928ء کی بالی ووڈ فلموں کی فہرست

1928 میں ممبئی میں مقیم بالی ووڈ فلم انڈسٹری کی تیار کردہ فلموں کی فہرست: 

## 1928ء میں بھارتی سنیما

### خبریں اور نکات

* 1927 میں برطانوی حکومت نے ہندوستان میں امریکی فلموں کے مقابلے میں برطانوی فلموں کے کاروبار کو فروغ دینے کے لیے **انڈین سینیماٹوگراف انکوائری کمیٹی** تشکیل دی۔ تاہم 1928ء میں یہ کمیٹی اپنے مطلوبہ مقصد کے مطابق برطانوی فلموں کے فروغ کی سفارشات پیش کرنے میں ناکام رہی اور اس کی بجائے نوپید بھارتی فلمی صنعت کی حمایت کی سفارش کی۔ نتیجتاً، ان تجاویز کو ایک طرف رکھ دیا گیا۔
* 1928 ء سے بھارتی سنیما میں فلمی بوسے کی شروعات ہوئی ۔ 1928 کی فلم **"شیراز"** وہ پہلی فلم تھی جس میں پہلی بار اسکرین پر بوسہ دکھایا گیا، جو اداکار **چارو رائے** اور اداکارہ **اینکشی راما راؤ** کے درمیان ہوا، جنھوں نے شہزادہ خرم یعنی شاہجہان اور ممتاز محل کا کردار نبھایا، اس فلم میں بوس و کنار کے دو سین تھے۔ اس کے بعد دوسرا بوسہ 1929 کی فلم **"اے تھرو آف ڈائس" (پراپنچ پاش)** میں ایک بار پھر چارو رائے اور اداکارہ **سیتا دیوی** کے درمیان دکھایا گیا۔ تاہم بھارتی سنیما کا پہلا طویل بوسہ 1933 کی فلم **"کرما"** میں نظر آیا، جس نے سنسنی مچا دی۔ تقریباً چار سے پانچ منٹ پر مشتمل یہ منظر اس دور کی قدامت پسند سماجی فضا میں نہایت بولڈ سمجھا گیا۔ فلم کی ہیروئن **دیویکا رانی**، جنھیں بھارتی سنیما کی "فرسٹ لیڈی" کہا جاتا ہے، نے یہ بوسہ اپنے حقیقی شوہر **ہمانشو رائے** کے ساتھ فلمایا، جس سے اسے کسی حد تک قبولیت ملی، مگر تنازع پھر بھی برقرار رہا۔ یہ منظر بھارتی فلم سازی میں ایک جری قدم تھا، جس نے سماجی روایتوں کو چیلنج کیا اور سنیما کی تاریخ پر گہرا اثر چھوڑا۔
* 1928ء میں بھارتی سینما میں ملیالم زبان کی پہلی خاموش فلم ’’**وِگاٹھ کُمارَن**“ بنائی گئی۔ جسے ملیالم کی پہلی فیچر فلم کا اعزاز حاصل ہے۔ اس فلم کو **جے سی ڈینئیل** نے لکھا، ڈائریکٹ اور پروڈیوس کیا ،انھیں ’’بابائے ملیالم سنیما‘‘ کہا جاتا ہے۔ فلم تاریخ میں اس لیے بھی اہم ہے کہ اس میں مرکزی خاتون کردار **پی کے روزی** نے ادا کیا، جو ایک دلت خاتون تھیں اور انھوں نے اونچی ذات کی نائر عورت کا کردار نبھایا۔ اس جرأت مندانہ کاسٹنگ پر شدید سماجی مخالفت ہوئی، یہاں تک کہ فلم کی نمائش تنازعات کا شکار بن گئی۔ مخالفت اور مالی نقصان کے باعث جے سی ڈینئیل کی زندگی سخت مشکلات میں گھر گئی، بدقسمتی سے **وِگاٹھ کُمارَن** آج ایک گمشدہ فلم ہے اور اس کی کوئی کاپی محفوظ نہیں رہ سکی، تاہم اس کا تاریخی مقام ہمیشہ برقرار رہے گا۔ 
*

### بھارتی فلمی صنعت میں پیدائش

* **[[شیواجی گنیشن]]** ( 1 اکتوبر 1928ء تا 21 جولائی 2001ء) ایک ہندوستانی اداکار اور فلم پروڈیوسر تھے۔ وہ بیسویں صدی کے نصف آخر میں تمل سنیما میں سرگرم اداکار تھے۔  شیواجی گنیشن کو سب سے زیادہ مختلف کرداروں اور اسٹائل میں اداکاری کرنے پر سب سے بڑے ہندوستانی اداکاروں میں سے ایک تسلیم کیا جاتا ہے۔ انھوں نے تمل، تیلگو، کنڑاا، ملیالم اور ہندی زبان میں کل ملا کر 288 فلمیں کیں۔ تمل فلموں میں راجا رانی (1956ء)، ویرپانڈیاکٹٹا بومن (1960ء)، نوا راتری(1964ء)، دیوا مگن (1969ء)، ویتنام ویڑو (1970ء)، گننا اولی (1972ء)، گوروم (1973ء)، مدل مریادائی (1985ء)، تھیور مگن (1992ء)، مقبول ہیں۔ ان کی ہندی فلموں میں منوہر (1953ء)، اسکول ماسٹر (1959ء) اور دھرتی (1970ء) قابلِِ ذکر ہیں۔

* **[[دارا سنگھ]]** ( 19 نومبر، 1928ء تا 12 جولائی، 2012ء )بھارتی پہلوان اور اداکار ، پہلوانی کے بعد 1952ء میں سنگدل فلم سے نے اداکاری کا آغار کیا، مجموعی طور پر انھوں نے 121 ہندی اور 21 پنجابی فلموں میں کام کیا۔ وہ ایک تیلگو اور ایک ملیالم فلم میں مہمان اداکار کے طور پر بھی آئے ہیں۔ 1980ء میں وہ ٹیلی وژن کی طرف آئے اور رامائن ڈرامے میں ہنومان کا کردار ادا کیا جو بہت مشہور ہوا۔مقبول ہندی فلموں میں ڈاکو منگل سنگھ(1966ء)، میرا نام جوکر(1970ء)، آنند(1971ء)، بجرنگ بلی (1976ء)، مرد(1985ء)، کرما(1986ء)، عجوبہ(1991ء)، کل ہو نہ ہو (2003ء)اور جب وی میٹ (2007ء) قابل ذکر ہیں ۔
* **[[سلوچنا لاتکر]]** (پیدائش**: رنگو دیوان**؛ 30 جولائی 1928ء – 4 جون 2023ء) مراٹھی اور ہندی سنیما کی ایک معروف اداکارہ ، انھوں نے مراٹھی میں 50 اور ہندی میں تقریباً 250 فلموں میں کام کیا۔ وہ مراٹھی فلموں جیسے *سسوروس* (1946ء)، *میتھ* بھکر (1949ء)، *واہنیچیا بنگدیا* (1953ء)، *ڈھکی جاو* (1958ء) اور *سنگتے آئکا* (1959ء) میں مرکزی کرداروں کے لیے مشہور تھیں اور ساتھ ہی 1959ء کی فلم *دل دے کے دیکھو* سے لے کر سال 1995ء تک ہندی سنیما میں ماں کے کرداروں کے لیے بھی مشہور تھیں۔ نیروپا رائے کے بعد وہ بالی وڈ میں ہیرو کی "ماں" کا کردار ادا کرنے والی دوسری مقبول ترین اداکارہ تھیں۔ انھوں نے کئی فلموں میں سنیل دت، راجیش کھنہ اور دیوآنند کی ماں کے کردار نبھائے۔ سنیل دت کی ہیرا، جھولا، ایک پھول چار کانٹے، سجاتا، مہربان (1967)، چراغ، بھائی بہن (1969)، ریشما اور شیرا، عمر قید، مقابلہ، جانی دشمن اور بدلے کی آگ ۔ دیو آنند کی جب پیار کسی سے ہوتا ہے، پیار محبت، دنیا (1968), جانی میرا نام، امیر غریب، وارنٹ اور جوشیلا اور اکثر راجیش کھنہ کی دل دولت دنیا، بہاروں کے سپنے، ڈولی، کٹی پتنگ، میرے جیون ساتھی، پریم نگر، آکرمن، بھولا بھالا، تیاگ، عاشق ہوں بہاروں کا اور ادھیکار (1986) کے علاوہ ان کے دیگر معروف فلمی کاموں میں شامل ہیں نئی روشنی (1967)، آئے دن بہار کے، آئے ملن کی بیلا، اب دلی دور نہیں، مجبور، گورا اور کالا، دیور، بندنی، کہانی قسمت کی، تلاش (1969) اور آزاد (1978) جیسی مقبول فلمیں شامل ہیں۔
* نیلم (پیدائش 17 ستمبر 1928 ء) منگلور، بھارت میں پیدا ہوئی ، وہ بالی وُڈ کی اُن اداکاراؤں میں شمار ہوتی ہیں جنھوں نے زیادہ تر معاون کردار نبھائے اور ہیروئن کی سہیلی سے ہیرو کی ماں تک کا کردار اداکیا۔ مس نیلم نے بچپن سے ہی فلموں میں کام کیا، 1931ء کی دوسری ٹالیز فلم راجا ہریش چندر اور بھکت پرہلاد میں نظر آئیں۔ 1947 کی فلم **نمک** سے بطور اداکارہ فلمی سفر کا آغاز کیا بعد ازاں انھوں نے کئی مشہور فلموں میں کام کیا، جن میں شہید(1948) ، داروغہ جی، محل (1949ء)،مشعال، جان پہچان، آرزو (1950ء)، ہلچل(1951ء)، چوری چوری(1956ء)، دوپھول(1958ء)، ماں کے آنسو، برکھا(1959ء)، بندیا(1960ء)، پھول اور پتھر(1966ء)، آنکھیں (1968) اور یقین (1969) نمک حرام(1973ء)،دھرم ویر (1977ء)، پینٹر بابو(1983ء)، قابلِ ذکر ہیں۔
* **[[او پی رلہن]]** (21 اگست 1928ء تا 20 اپریل 1999ء)رشتہ میں اداکار راجندر کمار کے بہنوئی ، بالی ووڈ کے پروڈیوسر، ہدایت کار، مصنف، اداکار تھے جنھوں نے 1960ء، 1970ء اور 1980ء کی دہائیوں میں کئی ہٹ فلمیں بنائیں۔ بطور مصنف و ہدایت کار شمی کپور کی فلم مجرم(1958)، دھرمیندر کی فلم پھول اور پتھر(1966)، راجندر کمار کی فلم تلاش(1969)، امتابھ کی فلم بندھے ہاتھ (1973)اور سنیل دت کی فلم پاپی (1977) ، کنولجیت کی فلم پیاس (1982) بنائی اور ان فلموں میں معاون کردار بھی ادا کیا۔ فلم ہلچل (1971) میں خود مرکزی کردار ادا کیا۔ دیگر فلموں میں فلم افسانہ، پیار کا ساگر، ہمراہی،عورت، شالیمار میں بطور معاون اداکار کام کیا۔
* **ترون بوس** (14 ستمبر 1928 - 8 مارچ 1972) ایک ہندوستانی اداکار تھا، جو 1960 اور 1970 کی دہائی کے دوران بالی ووڈ میں بطور معاون ادا کار سرگرم رہے۔ترون زیادہ تر فلموں میں انسپکٹر، جج، ڈاکٹر یا والد کے کرداروں میں نظر آتے تھے۔ مقبول فلموں میں جیوتی، آکاش دیپ، مجھے جینے دو، گمنام، جال ، کہرا،بندنی ، سجاتا، مدھومتی، آن ملو سجنا وغیرہ قابل ذکر ہیں۔
* **[[نقش لائلپوری]]** (24 فروری 1928 – 22 جنوری 2017)، اصلی نام **جسونت رائے شرما** تھا، بھارتی غزل گو شاعر اور بالی وڈّ کے فلمی گیت نگار، ان کے مشہور گیتوں میں **"یہ ملاقات ایک بہانہ ہے"** (خاندان، 1979)، **"رسمِ اُلفت کو نبھائیں"** (دل کی راہیں، 1973)، **"اُلفت میں زمانے کی"** (کال گرل، 1974)، **"تمھیں ہو نہ ہو"** (گھروندا، 1977)، **"پیا تم ہو ساگر"** (تمھارے لیے، 1978)،**"پیار کا درد ہے"** (درد، 1981)، **"دو گھونٹ پلا دے ساقیا"** (کالا سورج، 1986)اور دل میں اُتر جانے والا مشہور پنجابی گیت **"چٹھیئے نی درد فراق والئیے"** (حنا، 1991) شامل ہیں۔
* **کلیان جی ویرجی شاہ** (30 جون 1928 تا 24 اگست 2000) کلیان جی آنند جی جوڑی کے *کلیان جی* ۔ وہ اور ان کے بھائی آنند جی مشہور ہندوستانی فلمی موسیقار رہے ہیں اور انھوں کئی فلموں میں موسیقی دی۔ فلم *کورا کاغذ* کے لیے 1975 میں بہترین میوزک ڈائریکٹر کا فلم فیئر ایوارڈ جیتا تھا ۔  مشہور فلموں مثلاً ڈون، زنجیر، مقدر کا سکندر، ہیرا پھیری، لاوارث، سچا جھوٹا، ، اُپکار، پورب پچھم ، گنگا کی سوگندھ، دھرماتما، قربانی ، جانباز، کالی چرن، ودھاتا، یدھ ، تری دیوجادوگر، کے لیے موسیقی دی۔مقبول گیت، اپنی تو جیسے تیسے، ارے دیوانوں مجھے پہچانو، یہ میرا دل پیار کا دیوانہ اور اس دل میں کیا رکھا ہے، او ساتھی رے تیرے بنا بھی کیا جینا، ارے رفتہ رفتہ دیکھو آنکھ میری ، بڑی دور سے آئے ہیں، بے خودی میں صنم، پل پل دل کے پاس، پردیسیوں سے نہ اکھیاں ملانا، تیرا ساتھ ہے کتنا پیارا، جارے جا او ہرجائی، چاندی کی دیوار نہ توڑی ، چندن سا بدن، چھوٹی سی عمر میں لگ گیا روگ، ڈم ڈم دیگا دیگا، ایک تارا بولے، سلام ِ عش میری جان، سمجھوتا غموں سے کرلو، میرے دیس کی دھرتی سونا اگلے، گلی گلی میں پھرتا ہے، ترچھی ٹوپی والے، نیلے نیلے امبر پر، لیلیٰ او لیلیٰ، کیا خوب لگتی ہو، میرا جیون کورا کاغذ،وعدہ کرلے ساجنا، ہم تھے جن کے سہارے ، یہ سماسما ہے یہ پیار کا، یونہی تم مجھ سے بات کرتے ہو، یاری ہے ایمان ، زندگی کا سفر ہے یہ کیسا سفر، قابلِ ذکر ہیں۔
* **[[دولال گوہا]]** (2 اپریل 1928ء  تا 15 فروری 2001ء) 1960ء اور 70ء کی دہائی میں بالی وڈ فلموں کے بھارتی فلم ڈائریکٹر تھے۔بطور ڈائریکٹر فلم ایک گاؤں کی کہانی، چاند اور سورج، جیوتی، دھرتی کہے پکارکے، میرے ہم سفر، دشمن، دوست، پرتگیا، خان دوست، دو اجنبی، دھواں، دل کا ہیرا، دو دشائیں، میرا کرم میرا دھرم، ساگر سنگم قابل ذکر ہیں۔

### مقبول فلمیں
1928 میں ہندوستانی سنیما کی قابل ذکر فلمیں یہ ہیں۔

#### دیوداس
***دیوداس:*** ایسٹرن فلمز سنڈیکیٹ، کلکتہ کی طرف سے تیار کردہ اور نریش مترا کی ہدایت کاری میں بننے والی ایک خاموش فلم، شرت چندر چٹوپادھیائے کی مشہور کہانی کا پہلا ورژن تھا۔ اس میں فنی برما نے دیوداس کا کردار ادا کیا۔  بنگالی جریدے **"ناچ گھر"** کے ایک جائزے میں لکھا گیا کہ اگرچہ فلم میں اسٹیج جیسی سختی اور تھیٹر کے انداز کی جھلک موجود تھی، لیکن اس کی اسکرپٹ مضبوط تھی اور اس میں مدن تھیٹرز کے برعکس ایک نمایاں **بنگالی رنگ** محسوس ہوتا تھا۔ ہدایتکار **مِترا** کو خاص طور پر اس بات پر سراہا گیا کہ انھوں نے کرداروں کے جذبات اور باطنی کیفیات کو **میز آن سین** (یعنی مناظر، ترتیب اور بصری ماحول) کے ذریعے مؤثر انداز میں پیش کرنے کی کامیاب کوشش کی۔  بعد میں اسے ہندوستانی سنیما میں آٹھ بار دوبارہ بنایا جانا تھا جس کا سب سے مشہور ورژن اب بھی پی سی بروا کے دیوداس کے طور پر 1935 میں پیش کیا گیا تھا جس میں کے ایل سیگل نے اداکاری کی تھی۔ 

#### خونِ ناحق
***خون ناحق :*** ولیم شیکسپئیر کے مشہور ڈراما *ہیملیٹ* کی پہلی ہندوستانی اسکرین موافقت تھی۔ ایک خاموش فلم، اس کی ہدایت کاری اٹھاوالے نے کی تھی جو مہدی حسن احسن لکھنوی کے ہیملیٹ ڈرامے کے ترجمہ خونِ ناحق پر مبنی تھی، جو اصل میں پارسی تھیٹر کے لیے لکھی گئی تھی۔ 

#### شیراز
**شیراز :** شیراز فلم کی ہدایت کاری فرانز اوسٹن نے کی تھی اور اسے ہمانشو رائے نے پروڈیوس کیا تھا، یہ نرنجن پال کے لکھے ہوئے ڈرامے، سراج: اے رومانس آف انڈیا کا موافقت تھا۔  مرکزی کردار میں رائے کی اداکاری میں،بوس و کنار کے اولین مناظر کی وجہ سے اسے سب سے پہلی بولڈ فلموں میں سے ایک کہا گیا ہے۔ 

#### انار کلی
**انار کلی:** سال 1928ء میں انارکلی نام سے دو فلمیں ریلیز ہوئیں۔ ایک امپیریل فلم کمپنی کے لیے راما چودھری کی ہدایت کاری میں بنی ***انارکلی*** اور دوسری ***انارکلی*** جسے لوز آف اے مغل پرنس بھی کہا جاتا ہے، جس کی ہدایت کاری چارو رائے اور پرفل رائے نے گریٹ ایسٹرن کارپوریشن کے لیے کی تھی۔

انارکلی لوز آف اے مغل پرنس، پنجاب کے فلمی مرکز کی قومی سطح پر پہچان بنانے کی پہلی بڑی کوشش تھی ، 1922 کے مشہور اردو تاریخی ڈرامے پر مبنی اس فلم میں اس ڈرامے کے مصنف امتیاز علی تاج نے خود 16ویں صدی کے مغل بادشاہ **جلال الدین اکبر** کا کردار ادا کیا۔ فلم کی کہانی اکبر کے بیٹے **شہزادہ سلیم** (ساون سنگھ) اور ایک کنیز **انارکلی** (سیتادیوی ) کی محبت کے گرد گھومتی ہے۔ یہ فلم فرانز اوسٹن اور ہمانشو رائے کی مشرقی طرز کی تاریخی ڈراما فلموں کے سلسلے کا تسلسل محسوس ہوتی ہے اور اسے وہی بھارتی پروڈیوسرز لے کر آئے جنھوں نے **پریم سنیاس(1925)** بنائی تھی۔ اس فلم میں بھی سیتا دیوی نے مرکزی ہیروئن کا کردار نبھایا، جبکہ **چارو رائے**—جو *شیراز* (1928) کے مرکزی اداکار اور *پریم سنیاس* کے آرٹ ڈائریکٹر رہ چکے تھے، انھوں نے اس فلم سے بطور ہدایتکار اپنا آغاز کیا۔ بڑے بجٹ کے باوجود یہ فلم اسی سال ریلیز ہونے والی اپنی حریف اور زیادہ کامیاب فلم ڈائریکٹر **آر ایس چودھری** کی **انارکلی (1928)** سے پیچھے رہ گئی۔

امپیریل فلم کمپنی کے لیے راما چودھری کی ہدایت کاری میں بنی ***انارکلی*** میں مرکزی کردار **سلوچنا** نے ادا کیا تھا ۔ اس فلم کو ٹاکی ورژن کے لیے 1935 میں دوبارہ بھی بنایا۔ ۔ 

اناکلی کی کہانی کو بعد ازاں **جسوَنت لال** نے 1953 میں بھی بنایا، لیکن سب سے مقبول اور لازوال روپ **کے۔ آصف** کی کلاسک فلم **مغلِ اعظم (1960)** کو حاصل ہوا، جو آج تک انارکلی کی کہانی کا سب سے مشہور سینمائی اظہار سمجھا جاتا ہے۔

#### وگاٹھ کماران
***وگاٹھ کماران*** جسے دی لوسٹ چائلڈ بھی کہا جاتا ہے، جے سی ڈینیل کی ہدایت کاری میں بنی پہلی فیچر لمبائی والی ملیالم فلم تھی۔ اسے ڈینیئل نے اپنی پروڈکشن کمپنی ٹراوانکور نیشنل پکچرز کے لیے پروڈیوس کیا تھا۔  ’’**وِگاٹھ کُمارَن**“ کے معنی ہیں گم شدہ بچہ، فلم کی کہانی چندر کمار نامی ایک امیر گھرانے کے لڑکے کے گرد گھومتی ہے، جسے اغوا کر کے سیلون (سری لنکا) لے جایا جاتا ہے، جہاں وہ مزدور کی حیثیت سے پرورش پاتا ہے۔ ادھر اس کا خاندان اسے ڈھونڈنے کی کوششوں میں ناکام رہتا ہے۔ برسوں بعد قسمت اسے جیاچندرن نامی ایک نوجوان سے ملاتی ہے، جس کے ذریعے وہ واپس اپنے شہر تروانکور پہنچتا اور اپنی شناخت دوبارہ پاتا ہے۔

#### مہارتھی کرن
**"مہارتھی کرن"** 1928 میں ریلیز ہونے والی ایک خاموش ہندوستانی فلم تھی، جسے معروف فلم ساز **شیخ فتح لال** اور **وشنوپنت گووند داملے** نے مشترکہ طور پر ڈائریکٹ کیا۔ یہ فلم اس زمانے کی ابتدائی اساطیری فلموں میں شمار ہوتی ہے اور مہابھارت کے عظیم کردار **کرن** کی زندگی، جدوجہد اور المیے پر مبنی ہے۔ فلم میں اداکار **یادو بالا صاحب** نے کرن اور **بابا صاحب نندرے کر** نے شری کرشن کا کردار نبھایا ، دیگر معاون اداکار میں وی شانتا رام بھی شامل تھے۔ فلم مہابھارت کے المناک ہیرو **کرن** کی زندگی پر مرکوز ہے۔ کرن دراصل کونتی اور سوریا دیو کا بیٹا ہوتا ہے، مگر حالات کے باعث اسے دریا میں بہا دیا جاتا ہے۔ ایک رتھ بان **ادھیرتھ** اور اس کی بیوی **رادھا** اسے پال پوس کر بڑا کرتے ہیں۔جوانی میں کرن ایک عظیم جنگجو بننے کا خواب دیکھتا ہے اور سخت مشقت کے بعد تیر اندازی اور جنگی فنون میں کمال حاصل کرتا ہے۔ شاہی خون ہونے کے باوجود ذات اور شناخت سے محرومی اسے مسلسل احساسِ کمتری اور جدوجہد میں مبتلا رکھتی ہے۔ فلم میں کرنّا کی دوستی **دریودھن** سے اس کے مقدر کا اہم موڑ بنتی ہے اور آخرکار وہ **جنگِ کُرُکشیترا** میں پانڈوؤں کے خلاف اپنے دوست کا ساتھ دیتا ہے، یہ جانتے ہوئے بھی کہ اس کے سامنے اس کی ماں کونتی کے بیٹے یعنی اس کے اپنے بھائی ہیں۔ فلم کا بیانیہ کرن کی وفاداری، عظمتِ کردار، قربانی اور المیے کو مرکزی موضوع بناتا ہے اور اسے ایک المناک مگر باوقار ہیرو کے طور پر پیش کرتا ہے۔

## اے-سی

## ڈی-ایف

## جے-ایل

## ایم-پی

## آر-ایس

## T-Z

## حوالہ جات

## بیرونی روابط

* آئی ایم ڈی بی پر 1928 کی بالی ووڈ فلمیں

زمرہ:ہندوستانی سنیما میں 1928ء
زمرہ:بالی ووڈ فلموں کی فہرستیں بلحاظ سال